Nekter å forklare seg
ARTIKKELEN ER OVER 14 ÅR GAMMEL Valand har tidligere nektet å forklare seg i politiavhør. I retten i dag nektet han igjen å forklare seg. - Ønsker du å forklare deg? spurte dommer Torjus Gard. - Denne saken har vært en enorm belastning for meg og min familie, og ikke minst i forhold til min profesjon. Min profesjon er tilbaketrukket. Det å bli trukket på gaten til fri avbenyttelse for disse journalistene har vært en enorm belastning, sa Valan før han ble avbrutt av dommeren. - Enten så ønsker du å forklare deg, eller så ønsker du ikke å forklare deg, sa dommeren og ga butleren beskjed om å sette seg igjen, da han ikke ville forklare seg. Kjell Inge Røkkes advokat Ellen Holager Andenæs sier det er svært beklagelig at Valand ikke ville forklare seg. - Han var og er ansatt som Røkkes personlige assistent, så det er svært beklagelig at han ikke vil forklare seg. Hans forklaring ville kunne kaste lys over hva som skjedde under eksamen på Kjell Inge Røkkes kontor, sa Andenæs. Hun varslet samtidig at Kjell Inge Røkke vil forklare seg for retten, når han får anledning til det i morgen.
Kjell Inge Røkkes butler John Inge Valand (43) nekter fremdeles å forklare seg i korrupsjonssaken.